b'\n_START_ARTICLE_\nDrusere\n_START_PARAGRAPH_\nDrusere er en arabisk-talende folkegruppe i Libanon, Syria og Israel. De  bekjenner seg til en esoterisk religion som  springer ut av sjia-islam, men  viser sterk p\xc3\xa5virkning fra eldre religi\xc3\xb8se tradisjoner i omr\xc3\xa5det. Den har ogs\xc3\xa5 inkorporert elementer fra  kristendom og  gnostisisme. _NEWLINE_Det finnes i dag om lag 700\xc2\xa0000 drusere.\n_START_SECTION_\nBakgrunn\n_START_PARAGRAPH_\nDrusernes samfunn ble grunnlagt i Egypt av kalifen al-Hakim fra  det sjiittiske fatimidedynastiet i begynnelsen av 900-tallet. Imam al-Darzi brakte den videre til Libanon, og religionen er oppkalt etter ham. Druserne  betegner seg  selv som  unitarer (arabisk: Al-Mouahhidoun). _NEWLINE_Etter al Hakims  d\xc3\xb8d, ble druserne forfulgt. Samfunnet forsvant i Egypt, men levde videre i Syria og Libanon._NEWLINE_Druserne har v\xc3\xa6rt forfulgt av b\xc3\xa5de kristne og muslimer, og praktiserer derfor taqqiya, forstillelse \xe2\x80\x93 de bekjenner vanligvis ikke sin tro overfor fremmede. Fra 1043 var det ikke mulig for folk \xc3\xa5 konvertere til religionen, den ble et lukket samfunn._NEWLINE_Druserne deltok p\xc3\xa5 arabisk side under korstogene. De er fra denne  tida kjent som mektige krigere. I middelalderen hadde druserne betydelig selvstyre, men i 1588 kom folkegruppen under osmansk  herred\xc3\xb8mme.\n_START_SECTION_\nReligi\xc3\xb8s l\xc3\xa6re\n_START_PARAGRAPH_\nSelv om drusernes l\xc3\xa6re er sterkt preget av den ismailittiske tradisjon, er forskjellene s\xc3\xa5 store (for eksempel med elementer som platonisme og nyplatonisme, sjelevandring), at man \xc3\xa5 betrakte det som en egen religion og ikke som en retning innen islam. Druserne har en allegorisk tolkning av Koranen og et eget l\xc3\xa6resystem. _NEWLINE_L\xc3\xa6ren om sjelevandring strider i alle fall mot islam. Druserne tror at menneskets sjel etter d\xc3\xb8den straks vandrer inn i et nyf\xc3\xb8dt menneske (men ikke til dyr eller andre vesener). P\xc3\xa5 vei fra menneske til menneske streber sjelen etter fullkommenhet; n\xc3\xa5r det har n\xc3\xa5dd dette m\xc3\xa5l oppn\xc3\xb8r den enhet med al-Hakim._NEWLINE_Druserne kombinerer sin tro p\xc3\xa5 reinkarnasjon med tro p\xc3\xa5 parallelle verdener. Omstendighetene rundt et menneskes f\xc3\xb8dsel, foreldrene og andre omstendigheter knyttet til f\xc3\xb8dselen er forutbestemt og er alene fastsatt av Gud eller av et annet h\xc3\xb8yerest\xc3\xa5ende vesen. Derav f\xc3\xb8lger at misjonering eller konversjon ikke er tillatt. Slikt betraktes som fornektelse av Guds vilje, og som et utilb\xc3\xb8rflig fors\xc3\xb8k fra en lavere intelligens \xe2\x80\x93 mennesket \xe2\x80\x93 \xc3\xa5 \xc2\xabbel\xc3\xa6re\xc2\xbb en h\xc3\xb8yere intelligens \xe2\x80\x93 Gud. Druserne mener at det er en grunn til at Gud fordelte mennesker p\xc3\xa5 forskjellige religioner. Og denne grunn er ikke noe som mennesket skal pr\xc3\xb8ve \xc3\xa5 beskjeftige seg med. Mennesket skal heller befatte seg med renselse av sin sjel  for \xc3\xa5 n\xc3\xa5 frem til et h\xc3\xb8yere v\xc3\xa6rensniv\xc3\xa5. P\xc3\xa5 sin vei til dette m\xc3\xa5l og gjennom mange reinkarnasjonre kan menneske havne i forskjellige roller og situasjoner. Derfor er det grunnlegende for druserne \xc3\xa5 akseptere andre religioner slik som de er, ettersom de spiller en lignende rolle i en struktur som mennesket ikke skal beskjeftige seg med._NEWLINE_Misjon overfor og konversjon av annerledes troende bedrives ikke av druserne; heller ikke av egen drivkraft kan andre g\xc3\xa5 over til drusernes religion. Det var bare da religionen ble grunnlagt at utenfors\xc3\xa5ende ble opptatt i den. Senere kan bare den bestraktes som druser som er barn av to drusiske foreldre._NEWLINE_Drusernes l\xc3\xa6re tillater kun et n\xc3\xb8yaktig bestemt antall medlemmer i alle verdener. Det betyr at antallet drusere verken synker eller stiger._NEWLINE_Druserne tror at de har eksistert i millioner av \xc3\xa5r, om enn under forskjellige betegnelser. Al-Hakim regnes som den siste av en lang rekke manifestasjoner av Gud. _NEWLINE_Druserne \xc3\xa6rer Jitros grav i Hittin. Kalif Al-Hakims d\xc3\xb8d i 1021 forst\xc3\xa5s av hans drusiske tilhengere som en overgang til en skjult tilstand, men at han skal vendre tilbake fra den etter 1000 \xc3\xa5r og da gjenoppta sitt herred\xc3\xb8mme, da over hele verden._NEWLINE_De troende inndeles i \xc2\xabuvitende\xc2\xbb (juhh\xc3\xa2l, entall dsch\xc3\xa2hil) og innviede (\xe2\x80\x99uqqal, entall \xe2\x80\x99\xc3\xa2qil, \xc2\xabforstandige\xc2\xbb). De fleste, som omfatter b\xc3\xa5de menn og kvinner, ervoktere og bevareere av religionen og de av dens hemmeligheter som de \xc2\xabuvitende\xc2\xbb ikke har kjennskap til. B\xc3\xa5de denne struktur, og avgrensningen mot utenforst\xc3\xa5ende som er blitt forsterket av forf\xc3\xb8lgelser, har som f\xc3\xb8lge at meget av den drusiske religions enkeltheter og praksis ikke er kjent utenfor en indre krets. Druserreligionen kan dermed bestraktes som esoterisk, som en hemmelighetsreligion. De innviede g\xc3\xa5r typisk med hvitt hodeplagg og ellers svarte gevanter. I drusernes omr\xc3\xa5der finnes det normalt ingen moskeer; de fleste kvinner g\xc3\xa5r uten sjal.  Bare uqqal har adgang til visse templer, seremonier og skrifter. Flertallet, juhh\xc4\x81l, har ikke adgang her. _NEWLINE_Drusernes l\xc3\xa6resetninger er nedfelt i hellige skrifter som Kitab Al Hikma. Disse har v\xc3\xa6rt holdt hemmelig inntil moderne tid, men er n\xc3\xa5 tilgjengelig i trykte utgaver. _NEWLINE_Drusernes tro og organisering har likheter med s\xc3\xa5vel sufisme som  med  slike esoteriske grupper i Midt\xc3\xb8sten som Ahl-e Haqq._NEWLINE_Druserne anerkjenner at b\xc3\xa5de j\xc3\xb8dedom, kristendom og islam inneholder sannhet. De f\xc3\xb8lger ikke muslimske lover og drar ikke p\xc3\xa5 pilegrimsferd.\n_START_SECTION_\nDruserne i dag\n_START_PARAGRAPH_\nDruserne lever i dag i fjellomr\xc3\xa5der i Libanon, Israel og Syria, rundt Hermon, Golan-h\xc3\xb8yden, Galilea og Jebel al-Druze. _NEWLINE_I Syria  er druserne konsentrert i den s\xc3\xb8rvestlige delen av landet som  kalles Jebel al-Druze; drusernes fjell. Druserne var sentrale i det syriske oppr\xc3\xb8ret mot fransk herred\xc3\xb8mme i 1925-27, og fortsatt \xc3\xa5 v\xc3\xa6re en viktig maktfaktor i \xc3\xa5ra som fulgte.  President Adib al-Shishakli sendte  i 1952 den syriske h\xc3\xa6ren inn i de drusiske  landsbyene og reduserte deres innflytelse sterkt. Mange drusere har siden v\xc3\xa6rt aktive i det syriske Baath-partiet.  _NEWLINE_I Libanon har druserne under ledelse av Jumblatt-klanen v\xc3\xa6rt en viktig  politisk og milit\xc3\xa6r akt\xc3\xb8r. Under  borgerkrigen fra 1975 \xe2\x80\x93 1990, st\xc3\xb8ttet de fleste drusere Det Progressive Sosialistpartiet til Walid Jumblatt, som var alliert med palestinske grupper og venstreorienterte arabere.  Etter 1990 har Jumblatt motarbeidet syrisk dominans og n\xc3\xa6rmet seg de maronittiske kristne.    _NEWLINE_Ved opprettelsen av staten Israel i 1948, valgte de fleste drusere i Galilea \xc3\xa5 bli boende, mens deres kristne og muslimske naboer flyktet. Galileiske drusere gj\xc3\xb8r tjeneste i den israelske h\xc3\xa6ren og grensepolitiet. Druserne p\xc3\xa5 Golan-h\xc3\xb8ydene, som kom  under israelsk kontroll i 1967, samarbeider derimot ikke  med israelske myndigheter og nekter \xc3\xa5 frasi seg  sitt syriske statsborgerskap. Under oppt\xc3\xb8yene i Syria i 2011 demonstrerte drusere p\xc3\xa5 Golan til st\xc3\xb8tte for Bashar al-Assads  regime._NEWLINE_Druserne I Syria i dag kjemper mot IS og de har vunnet mange seire under ledelsen Zahereddin, som ble drept av den syriske regjeringen for frykt for sin makt at han kunne oppr\xc3\xb8re mot regjeringen. Druseren er veldig modig slik at de kunne forsvare deres by (As-Suwayda) n\xc3\xa5r IS pr\xc3\xb8vd \xc3\xa5 angrep byen.\n_START_SECTION_\nSosial  organisering\n_START_PARAGRAPH_\nDrusiske samfunn ledes av hver sin verdslige sjeik. I Libanon, Syria og Israel har druserne egne rettsinstanser som avgj\xc3\xb8r private sp\xc3\xb8rsm\xc3\xa5l.'